हमले की तस्वीरेंबीबीसी संवाददाता रियाज़ मसरूर के मुताबिक, सीआरपीएफ कैंप पर हमले के बाद ही पुलिस ने आशंका जताई थी कि कुछ लोग शायद हमले के बाद वहाँ से भाग गए हों. घटनास्थल से ढाई किलोमीटर की दूरी पर गुरुवार शाम को एक इलाके की पुलिस ने घेराबंदी की, साथ में सीआरपीएफ की टुकड़ियाँ भी थीं. गोलीबारी भी हुई जिसके बाद एक व्यक्ति को गिरफ्तार किया गया. पुलिस का दावा है कि ये एक पाकिस्तानी व्यक्ति है जो रियाज़ नाम से काम कर रहा था.पुलिस का ये भी कहना है कि पकड़ा गया व्यक्ति उन दो लोगों का साथी जिन्होंने हमला किया था और मारे गए थे.बुधवार को हुए सीआरपीएफ़ के कैम्प पर हमले में जिसमें पाँच जवानों सहित सात लोग मारे गए थे.श्रीनगर में पिछले कुछ समय से इस तरह के हमले नहीं हुए थे. राज्य में सीआरपीएफ़ कानून व्यवस्था में राज्य पुलिस की मदद कर रही थी.